Vi havde et fantastisk ophold på Finca Malena. Det er virkeligt et skønt hus med en dejlig have og mulighed for at finde skygge hele dagen. Og med mulighed for at plukke friske saftige appelsiner med bjergene som baggrund. Poolen er perfekt for en familie da den tilgodeser både små og stores badeønsker.
Selva ligger meget tæt på med flere gode restauranter. Ligger ligeledes godt til ture på øen, kan fx anbefale klosteret i Lluc, stranden Formenter og en tur gennem bjergene til vestkysten.
Kan varmt anbefale stedet og vi kommer gerne igen.